section_heading: Kritike
paragraph_text: Slične pohvale i zamjerke ima i Damir Radić koji zaključuje da je Ćaća dobro režiran i izrazito atmosferičan komad filma, no neka dramaturška rješenja i neke linije koje krasne glumice Judita Franković i Iva Mihalić moraju izgovarati daleko su ispod onoga što Matanić može i zna, ali – kao režiser. Ipak, i on je svrstao film među najinteresantnije hrvatske filmove koje je vidio na 58. Pulskom filmskom festivalu.